b'\n_START_ARTICLE_\nGj\xc3\xb3gv\n_START_SECTION_\nGeografi\n_START_PARAGRAPH_\nSelve Gj\xc3\xb3gv ligger ved en naturlig kl\xc3\xb8ft, eller juv (som er betyder gj\xc3\xb3gv p\xc3\xa5 f\xc3\xa6r\xc3\xb8sk). Denne fungerer som en lille naturhavn beskyttet mod vejr og vind. De h\xc3\xb8jeste fjelde Sl\xc3\xa6ttaratindur (882 meter) og Gr\xc3\xa1felli (857 meter) ligger mellem bygderne Ei\xc3\xb0i og Gj\xc3\xb3gv. Nordvest for Gj\xc3\xb3gv findes dalen Ambadalur. Ud for kysten p\xc3\xa5 dette sted findes den st\xc3\xb8rste fritst\xc3\xa5ende klippes\xc3\xb8jle (188 meter) p\xc3\xa5 F\xc3\xa6r\xc3\xb8erne B\xc3\xbagvin, hvor der yngler B\xc3\xbagvin yngler mange havfugle. \xc3\x98st for Gj\xc3\xb3gv findes fjeldene Tyril (535 meter) og Middagsfjall (601 meter). Fra begge fjelde er der en flot udsigt over fjorden Funningsfj\xc3\xb8r\xc3\xb0ur.\n_START_SECTION_\nTurisme\n_START_PARAGRAPH_\nGj\xc3\xb3gv er mest kendt for naturhavnen med f\xc3\xa6r\xc3\xb8b\xc3\xa5dene der sejler helt ind i bunden af slugten, hvorefter de via en rampe tr\xc3\xa6kkes op, s\xc3\xa5 de ligger beskyttet, fri af b\xc3\xb8lgerne. Naturhavnen er sandsynligvis allerede blevet benyttet i vikingetiden. Langs kl\xc3\xb8ftens sider er det mulig fra juni til august at observere lunderne n\xc3\xa5r de kommer frem fra deres huler og flyver ud p\xc3\xa5 havet efter f\xc3\xb8de til ungerne. Der er vandrestier op til fjeldene, b\xc3\xa5de nord og vest for byen._NEWLINE_Den gamle k\xc3\xb8bmandsbutik fra 1883, er om sommeren \xc3\xa5ben som butik og cafe. Den formidler ogs\xc3\xa5 b\xc3\xa5dture med de lokale fiskere og vandreture ud til fuglefjeldene. Det tager ca. 2 timer at vandre ud til Dj\xc3\xbapini og B\xc3\xbagvin. B\xc3\xbagvin er en 188 meter fritst\xc3\xa5ende klippe med et rigt fugleliv._NEWLINE_Hotellet Gj\xc3\xa1argar\xc3\xb0 fra 1984, har ca. 30 v\xc3\xa6relser, restaurant, fest og konferencelokaler og der er muligt at leje et feriehus i n\xc3\xa6rheden af hotellet. Fra  1. marts til 1. september er hotellet \xc3\xa5bent for overnattende g\xc3\xa6ster. 2014 blev der ved siden af hotellet anlagt en campingplads.'